రైతుభారతం

రైతు భారతం 1994 మార్చి 2 న విడుదలైన తెలుగు చలన చిత్రం. సాయిశ్రీ మూవీస్ బ్యానర్ కింద త్రిపురనేని మహారథి నిర్మించిన ఈ సినిమాకు త్రుపురనేని శ్రీప్రసాద్ దర్శకత్వం వహించాడు. టి. రాఘవయ్య చౌదరి సమర్పించిన ఈ సినిమాకు సాలూరి వాసూరావు సంగీతాన్నందించాడు. ఈ సినిమా  రైతు తన పరిస్థితిని తానే చక్కదిద్దుకోవాలన్న రీతిలో తీసినది.

 విశేషాలు 
మొదట కృష్ణ, కృష్ణంరాజు, భానుచందర్ కాంబినేషన్ లో ఈ సినిమా తీయాలని అనుకున్నారు. రైతు ప్రతినిధిగా కృష్ణ, పవర్ ఫుల్ పోలీసాఫీసర్ గా కృష్ణంరాజు, యాక్షన్ హీరోగా భానుచందర్ అనుకున్నారు. సినిమా ప్రారంభమయ్యాక  సినిమా పరిశ్రమలో సమ్మె, తర్వాత  కొంత విరామం కారణంగా రెండేళ్లు సినిమా ఆగింది. తర్వాత ఈ సినిమా  కథలో మార్పు చేసి, కృష్ణంరాజు పాత్ర తొలగించారు. కృష్ణ , భానుచందర్ అన్నదమ్ములుగా, తులసి చెల్లెలుగా కథ లో మార్పులు చేశారు. రైతు శ్రమను దోచుకునే వ్యవస్థపై తిరుగుబాటు చేసే రైతు ప్రతినిధిగా  కృష్ణ పాత్ర నడుస్తుంది. ఆనాటి ప్రధాని పివి నరసింహారావు తెచ్చిన డంకెల్ ప్రతిపాదనల ను వ్యతిరేకించడం ఈ మూవీ స్పెషల్. సౌందర్యకు ఇది తొలిసినిమా కావడం విశేషం. 

 తారాగణం 

 భానుచందర్
 బ్రహ్మానందం
 కృష్ణ
 కోట శ్రీనివాస రావు
 సౌందర్య
 కె ఆర్ విజయ
 వాణి విశ్వనాథ్ తదితరులు నటించారు.

 మూలాలు 

 బాహ్య లంకెలు